מיגל דה איקזה

מיגל דה איקזה (בספרדית: Miguel de Icaza; נולד ב-23 בנובמבר 1972)<ref></ref> הוא מתכנת מקסיקני-אמריקאי, הידוע בעיקר בזכות פתיחת הפרויקטים GNOME, Mono ו-Xamarin.<ref></ref>

== ביוגרפיה ==
=== שנים מוקדמות ===
דה איקזה נולד במקסיקו סיטי ולמד מתמטיקה באוניברסיטה האוטונומית הלאומית של מקסיקו (UNAM), אך נשר לפני קבלת התואר כדי לעבוד בהייטק.<ref></ref> הוא בא ממשפחת מדענים שבה אביו הוא פיזיקאי ואמו ביולוגית. הוא התחיל לכתוב תוכנה חופשית ב-1992.

=== קריירת תוכנה מוקדמת ===
אחת מהתוכנות המוקדמות ביותר שכתב עבור לינוקס הייתה מנהל הקבצים Midnight Commander ב-1994, מנהל קבצים במצב טקסט.<ref name="mc-maintainer"></ref> הוא גם היה אחד התורמים הראשונים ל-Wine.<ref></ref>

הוא עבד עם דייוויד מילר על היסב של לינוקס למעבד SPARC וכתב כמה ממנהלי הווידאו והרשת בגרסה, כמו גם את היסבי libc לפלטפורמה.<ref name="sparc-port-usenix97"></ref> שניהם עבדו מאוחר יותר על הרחבת לינוקס עבור ארכיטקטורת MIPS כדי לרוץ במחשבי Indy של SGI וכתבו את מנהלי ההתקן X המקוריים עבור המערכת.<ref></ref> עם אינגו מולנר הוא כתב את מימוש התוכנה המקורי של מנהלי ההתקנים של RAID-1 ו-RAID-5 של ליבת לינוקס.<ref></ref>

בקיץ 1997, הוא התראיין על ידי מיקרוסופט לעבודה בצוות אינטרנט אקספלורר ליוניקס (כדי לעבוד על היסב SPARC), אך לא היה לו את התואר האוניברסיטאי הנדרש כדי לקבל אשרת העבודה H-1B.<ref></ref> הוא אמר בראיון שהוא ניסה לשכנע את המראיינים שלו לשחרר את הקוד של אינטרנט אקספלורר עוד לפני שנטסקייפ עשתה זאת עם הדפדפן שלהם.<ref></ref>

=== GNOME, Ximian, Xamarin ומונו ===
דה איקזה התחיל את פרויקט GNOME עם פדריקו מנה באוגוסט 1997, כדי ליצור סביבת שולחן עבודה חופשית לחלוטין ומודל רכיבים עבור לינוקס ומערכות הפעלה אחרות דמויות יוניקס.<ref></ref> הוא גם יצר את תוכנית הגיליון האלקטרוני של GNOME, Gnumeric.

בשנת 1999, דה איקזה, יחד עם נתניאל פרידמן, הקים את Helix Code, חברת תוכנה חופשית מוכוונת GNOME שהעסיקה מספר רב של האקרים אחרים של GNOME. בשנת 2001, Helix Code, ששמה שונה לימים ל-Ximian, הכריזה על פרויקט מונו, שיובל על ידי דה איקזה, במטרה לממש את פלטפורמת הפיתוח .NET Framework על לינוקס ומערכות הפעלה דמויות יוניקס. באוגוסט 2003, Ximian נרכשה על ידי נובל. שם, דה איקזה היה סגן נשיא פלטפורמת המפתחים.

במאי 2011, דה איקזה יזם את Xamarin במטרה להחליף את MonoTouch ומונו לאנדרואיד לאחר שנובל נרכשה על ידי Attachmate והפרויקטים ננטשו. זמן קצר לאחר מכן, Xamarin ונובל הגיעו להסכם שבו Xamarin לקחה על עצמה את הפיתוח והמכירה של מוצרים אלה.<ref>Friedman, Nat. (2011-07-18) [http://blog.xamarin.com/2011/07/18/first-press-release/ Xamarin mobile products available now! | Xamarin Blog] . Blog.xamarin.com. Retrieved on 2013-09-19.</ref>

בפברואר 2016 הודיעה Xamarin על רכישתה על ידי מיקרוסופט.<ref name="auto"></ref> חודש לאחר מכן בוועידת Microsoft Build, הוכרז שפרויקט המונו יקבל רישיון מחדש לרישיון MIT, ו-Visual Studio יכלול את Xamarin (אפילו בגרסאות החינמיות) ללא הגבלות, ו-Xamarin SDKs יועברו לקוד פתוח.<ref name="auto" />

=== תמיכה בטכנולוגיות פתוחות של מיקרוסופט ===
דה איקזה תמך בתקן המסמך Open XML (OOXML) של מיקרוסופט,<ref></ref><ref></ref><ref></ref> וחלק על הביקורת הנרחבת בקהילת הקוד הפתוח ותנועת התוכנה החופשית.

הוא גם פיתח את Mono - חלופה חופשית ובקוד פתוח ל-. NET Framework של מיקרוסופט - עבור GNOME.<ref></ref> זה עורר מחלוקת גדולה בשל הפטנטים שמיקרוסופט מחזיקה על NET Framework.

דה איקזה ספג ביקורת על ידי ריצ'רד סטולמן ביום חופש התוכנה 2009, אשר כינה אותו "בוגד בקהילת התוכנה החופשית".<ref></ref> איקזה הגיב בבלוג שלו בטענה שהוא מאמין ב"עולם של אפשרויות" ושהוא פתוח לדיונים על דרכים לשיפור מאגר הקוד הפתוח והתוכנות החופשיות.<ref></ref>

=== העדפה למק על פני לינוקס ===
באוגוסט 2012, דה איקזה מתח ביקורת על שולחן העבודה של לינוקס והשתמש בביטוי "נהרג על ידי אפל". דה איקזה מתח ביקורת בפרט על התרבות הממוקדת במפתחים, על חוסר תאימות לאחור ופיצול בין הפצות הלינוקס השונות.<ref></ref><ref></ref> במרץ 2013, דה איקזה הכריז בבלוג האישי שלו שהוא משתמש בקביעות ב-MacOS במקום בלינוקס עבור מחשוב שולחני.<ref></ref>

=== מנהל קרן NET ===
בשנת 2014 הוא הצטרף לאנדרס הלסברג על הבמה במהלך ההכרזות של ה-NET Foundation ופתיחת קוד המקור של מהדר סי שארפ של מיקרוסופט. הוא המשיך לכהן במועצת המנהלים של הקרן.<ref>[http://www.businesswire.com/news/home/20140403006500/en/Microsoft-Xamarin-Collaborate-Establish-.NET-Foundation Microsoft-Xamarin-Collaborate-Establish-.NET-Foundation] (2014)</ref><ref>[https://www.theregister.co.uk/2014/11/12/release_microsoft_net_from_its_windows_chains_mono_and_xamarin_guy_miguel_de_icaza_on_open_source_net/ Microsoft .NET released from its Windows chains... but what ABOUT MONO?] on theregister.co.uk "Xamarin is a close partner of Microsoft, and De Icaza is one of three directors of the .NET Foundation, and the only director that does not work for Microsoft. The .NET Foundation was announced by Microsoft at its Build conference earlier this year, to host and support open source .NET projects." by Tim Anderson (Nov 2014)</ref>

=== עזיבת מיקרוסופט ===
במרץ 2022 הוא הודיע שהוא עוזב את מיקרוסופט ולוקח קצת חופש.<ref></ref>

== פרסים והכרה ==
מיגל דה איקזה קיבל את פרס קרן התוכנה החופשית לשנת 1999 לקידום תוכנה חופשית, פרס MIT Technology Review Innovator of the Year לשנת 1999,<ref></ref> ובספטמבר 2000 נבחר לאחד מ-100 החדשנים של מגזין Time למאה החדשה.

בתחילת 2010 הוא קיבל פרס MVP של מיקרוסופט.<ref></ref>

במרץ 2010, הוא נבחר כחמישי ב"הקולות החזקים ביותר בקוד פתוח" על ידי MindTouch.<ref></ref>

== חיים אישיים ==
דה איקזה הופיע הופעת קמע בסרטי הקולנוע משנת 2001 "הגבלים עסקיים" ו"הקוד".

הוא התחתן עם בברזילאית מריה לורה סוארס דה סילבה (כיום מריה לורה דה איקזה) בשנת 2003.<ref></ref>

דה איקזה מבקר את פעולותיה של מדינת ישראל כלפי הפלסטינים במזרח התיכון ורשם בלוג בנושא.<ref>[http://tirania.org/blog/archive/2002/Sep-03.html Israel: terrorist state. - Miguel de Icaza]. Tirania.org (2002-09-03). Retrieved on 2013-09-19.</ref>

דה איקזה קיבל אזרחות אמריקאית בינואר 2015.<ref></ref>

== קישורים חיצוניים ==

* 

== הערות שוליים ==

קטגוריה:מתכנתים אמריקאים
קטגוריה:בלוגרים אמריקאים
קטגוריה:עובדי מיקרוסופט
קטגוריה:אמריקאים שנולדו ב-1972